Suresh 93 Views busi
గృహరుణాలపై పన్నురాయితీలు పెంచాలి
హైదరాబాద్‌, జనవరి 26: గృహరుణాలపై పన్నురాయితీ ప్రస్తుతం ఉన్న రెండులక్షల నుంచి పెంచాలని సన్‌టెక్‌ రియాల్టీ సిఎండి కమల్‌ఖేతాన్‌ వెల్లడించారు. ఈ పన్ను రాయితీ ప్రస్తుతం ఉన్న 35 లక్షల పరిమితినుంచి మరింతగాపెంచాల్సి ఉంటుందని అన్నారు కోటిరూపాయల వరకూ ఉన్న రుణాలపై కూడా వడ్డీరాయితీ, పన్నురాయితీలు అవసరం అవుతాయన్నారు. గడచినఐదేళ్లుగా రియాల్టీరంగానికి చెందిన అనేక సంఘ ప్రతినిధులు ప్రభుత్వానికి పన్నురాయితీలను పెంచాలని సూచిస్తున్నామని రానున్న బడ్జెట్‌లో ఇవి అమలయితే గృహనిర్మాణాలు, అందరికీ పక్కా ఇల్లు అందుతుందని ఆయనఅన్నారు. రీట్స్‌చట్టం అమలు, ప్రైవేటు ఈక్విటీ ఇన్వెస్టర్లకు ప్రభుత్వపరంగా కొంత సడలింపులు ఉండాలని, ప్రాజె క్టుల నుంచి సులభంగా వైదొలిగే నిబంధనలు అమలుచేయాలని సూచిం చారు. ఇక జిఎస్‌టి పన్ను క్రమంలో నిర్మాణరంగానికి శ్లాబ్‌రేటు స్పష్టం చేయాలన్నారు. ఆర్థిక మంత్రి అరుణ్‌జైట్లీ ప్రవేశపెట్టే బడ్జెట్‌ కార్పొరేట్‌, పౌరసమాజానికి అనుకూలంగానే ఉంటుందని ఆకాంక్షించారు.